02015D2099 — LV — 03.07.2019 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B KOMISIJAS LĒMUMS (ES) 2015/2099 (2015. gada 18. novembris), ar ko nosaka ekoloģiskos kritērijus ES ekomarķējuma piešķiršanai augšanas substrātiem, augsnes ielabotājiem un mulčai (izziņots ar dokumenta numuru C(2015) 7891) (Dokuments attiecas uz EEZ) (OV L 303, 20.11.2015., 75. lpp)

Grozīts ar:









▼B

KOMISIJAS LĒMUMS (ES) 2015/2099

(2015. gada 18. novembris),

ar ko nosaka ekoloģiskos kritērijus ES ekomarķējuma piešķiršanai augšanas substrātiem, augsnes ielabotājiem un mulčai

(izziņots ar dokumenta numuru C(2015) 7891)

(Dokuments attiecas uz EEZ)







1. pants

Produktu grupā “augšanas substrāti, augsnes ielabotāji un mulča” ietilpst augšanas substrāti, organiskie augsnes ielabotāji un organiskā mulča.

2. pants

Šajā lēmumā izmanto šādas definīcijas:

1) “augšanas substrāts” ir materiāls, kuru izmanto kā substrātu, kur attīstās saknes, un kurā audzē augus;

2) “minerālais augšanas substrāts” ir augšanas substrāts, kas sastāv tikai no minerāliem komponentiem;

3) “augsnes ielabotājs” ir materiāls, kuru pievieno augsnei in situ un kura galvenā funkcija ir uzturēt vai uzlabot augsnes fizikālās un/vai ķīmiskās, un/vai bioloģiskās īpašības; te neietilpst kaļķošanas materiāli;

4) “organiskais augsnes ielabotājs” ir augsnes ielabotājs, kura sastāvā ir oglekli saturoši materiāli un kura galvenā funkcija ir palielināt organiskās vielas saturu augsnē;

5) “mulča” ir augsnes ielabotājs, kuru uzklāj augu sakņu zonā, lai pasargātu augsnes virskārtu, un kura specifiskās funkcijas ir nepieļaut mitruma zudumus, kavēt nezāļu attīstību un samazināt augsnes eroziju;

6) “organiskā mulča” ir mulča, kuras sastāvā ir no biomasas iegūti oglekli saturoši materiāli;

7) “komponents” ir jebkāds izejmateriāls, ko var izmantot par produkta sastāvdaļu;

8) “organiskais komponents” ir komponents, kas sastāv no oglekli saturošiem materiāliem;

9) “produktu saime” ir produktu kopums, kuru sastāvā ir tādi paši komponenti;

10) “produkcija gadā” ir produktu saimes kopējais saražotais daudzums gadā;

11) “izejmateriāls gadā” ir atkritumu vai dzīvnieku blakusproduktu apstrādes ražotnēs apstrādātais materiālu daudzums gadā;

12) “partija” ir preču daudzums, kas saražots tādā pašā procesā un apstākļos, ir marķēts tādā pašā veidā un par ko tiek pieņemts, ka tam ir tādas pašas īpašības;

13) “bioloģiski atkritumi” ir bioloģiski noārdāmi dārza vai parka atkritumi, mājsaimniecību, restorānu, sabiedriskās ēdināšanas iestāžu un mazumtirdzniecības telpu pārtikas un virtuves atkritumi un līdzīgi pārtikas rūpniecības uzņēmumu atkritumi;

14) “biomasa” ir lauksaimniecībā, mežsaimniecībā un saistītās nozarēs, tostarp zvejniecībā un akvakultūrā, iegūtu bioloģiskas izcelsmes produktu, atkritumu un nogulšņu bioloģiski noārdāmā daļa (tostarp augu un dzīvnieku izcelsmes vielas), kā arī rūpniecisko un sadzīves atkritumu bioloģiski noārdāmā daļa.

3. pants

Regulā (EK) Nr. 66/2010 paredzēto ES ekomarķējumu piešķir tikai tādiem produktiem, kuri pieder pie šā lēmuma 1. pantā noteiktās produktu grupas “augšanas substrāti, augsnes ielabotāji un mulča” un atbilst šā lēmuma pielikumā noteiktajiem kritērijiem un ar tiem saistītajām novērtēšanas un verifikācijas prasībām.

▼M1

4. pants

Produktu grupai “augšanas substrāti, augsnes ielabotāji un mulča” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2022. gada 30. jūnijam.

▼B

5. pants

Administratīviem mērķiem produktu grupai “augšanas substrāti, augsnes ielabotāji un mulča” piešķir kodu “048 ”.

6. pants

Lēmumu 2006/799/EK un Lēmumu 2007/64/EK atceļ.

7. pants

1. Atkāpjoties no 6. pantā noteiktā, tos pieteikumus ES ekomarķējuma saņemšanai šajā lēmumā definētās produktu grupas “augšanas substrāti, augsnes ielabotāji un mulča” produktiem, kas iesniegti pirms šā lēmuma pieņemšanas dienas, izvērtē atbilstoši Lēmuma 2006/799/EK un Lēmuma 2007/64/EK nosacījumiem.

2. Pieteikumus ES ekomarķējuma saņemšanai produktiem, kas ietilpst produktu grupā “augšanas substrāti, augsnes ielabotāji un mulča”, kuri iesniegti divu mēnešu laikā kopš šā lēmuma pieņemšanas dienas, var sagatavot vai nu atbilstoši Lēmuma 2006/799/EK vai Lēmuma 2007/64/EK kritērijiem, vai atbilstoši šajā lēmumā noteiktajiem kritērijiem. Šos pieteikumus novērtē pēc tiem kritērijiem, saskaņā ar kuriem pieteikumi ir sagatavoti.

3. Ekomarķējuma licences, kas piešķirtas atbilstoši Lēmumā 2006/799/EK vai Lēmumā 2007/64/EK noteiktajiem kritērijiem, atļauts izmantot 12 mēnešus pēc šā lēmuma pieņemšanas dienas.

8. pants

Šis lēmums ir adresēts dalībvalstīm.









PIELIKUMS

SISTĒMA

ES EKOMARĶĒJUMA KRITĒRIJI

Kritēriji ES ekomarķējuma piešķiršanai augu augšanas substrātiem, augsnes ielabotājiem un mulčai

1. kritērijs. Komponenti 2. kritērijs. Organiskie komponenti 3. kritērijs. Minerālie augšanas substrāti un minerālie komponenti 3.1. kritērijs. Energopatēriņš un CO2 emisijas 3.2. kritērijs. Minerālizrakteņu ieguves avoti 3.3. kritērijs. Minerālo augšanas substrātu izmantošana un darbības pēc izmantošanas 4. kritērijs. Pārstrādātie/reģenerētie un organiskie materiāli augšanas substrātos 5. kritērijs. Bīstamo vielu ierobežošana 5.1. kritērijs. Smago metālu limiti 5.2. kritērijs. Policiklisko aromātisko ogļūdeņražu limiti 5.3. kritērijs. Bīstamas vielas un maisījumi 5.4. kritērijs. Vielas, kas ietvertas sarakstā saskaņā ar Eiropas Parlamenta un Padomes Regulas (EK) Nr. 1907/2006 ( 1 ) 59. panta 1. punktu 5.5. kritērijs. E. coli un Salmonella spp. limiti 6. kritērijs. Stabilitāte 7. kritērijs. Fizikālie piesārņotāji 8. kritērijs. Organiskās vielas un sausna 9. kritērijs. Dzīvotspējīgas nezāļu sēklas un augu propagulas 10. kritērijs. Augu reakcija 11. kritērijs. Augšanas substrātu parametri 12. kritērijs. Informācijas sniegšana 13. kritērijs. Informācija ES ekomarķējumā







1. tabula Dažādu kritēriju piemērojamība katram darbības jomā ietilpstošajam produktu veidam Kritērijs Augšanas substrāti Augsnes ielabotāji Mulča 1. kritērijs. Komponenti x x x 2. kritērijs. Organiskie komponenti x x x 3.1. kritērijs. Minerālie augšanas substrāti un minerālie komponenti. Energopatēriņš un CO2 emisijas x 3.2. kritērijs. Minerālie augšanas substrāti un minerālie komponenti. Minerālizrakteņu ieguves avoti x x x 3.3. kritērijs. Minerālie augšanas substrāti un minerālie komponenti. Minerālo augšanas substrātu izmantošana un darbības pēc izmantošanas x 4. kritērijs. Pārstrādātie/reģenerētie un organiskie materiāli augšanas substrātos x 5. kritērijs. Bīstamo vielu limiti 5.1. kritērijs. Smagie metāli x x x 5.2. kritērijs. Policikliskie aromātiskie ogļūdeņraži x x x 5.3. kritērijs. Bīstamas vielas un maisījumi x x x 5.4. kritērijs. Vielas, kas ietvertas sarakstā saskaņā ar Regulas (EK) Nr. 1907/2006 59. panta 1. punktu x x x 5.5. kritērijs. E. coli un Salmonella spp. limiti x x x 6. kritērijs. Stabilitāte x x x 7. kritērijs. Fizikālie piesārņotāji x x x 8. kritērijs. Organiskās vielas un sausna x x 9. kritērijs. Dzīvotspējīgas nezāļu sēklas un augu propagulas x x 10. kritērijs. Augu reakcija x x 11. kritērijs. Augšanas substrātu parametri x 12. kritērijs. Informācijas sniegšana x x x 13. kritērijs. Informācija ES ekomarķējumā x x x

NOVĒRTĒŠANAS UN VERIFIKĀCIJAS PRASĪBAS

Konkrētas novērtēšanas un verifikācijas prasības ir norādītas katram kritērijam atsevišķi.

Ja pieteicējam jāiesniedz deklarācijas, dokumentācija, analīžu rezultāti, testēšanas pārskati vai citi pierādījumi par atbilstību kritērijiem, tos var sagatavot pieteicējs un/vai piegādātājs(-i).

Kompetentās iestādes pirmām kārtām atzīst tādu struktūru izdotus apliecinājumus, kas ir akreditētas saskaņā ar attiecīgo saskaņoto standartu par testēšanas un kalibrēšanas laboratorijām, un tādu struktūru veiktu verifikāciju, kas ir akreditētas saskaņā ar attiecīgo saskaņoto standartu par struktūrām, kas sertificē produktus, procesus un pakalpojumus.

Piemērotā gadījumā var izmantot še nenorādītas testēšanas metodes, ja kompetentā iestāde, kura izvērtē pieteikumu, tās atzīst par ekvivalentām attiecīgajam kritērijam norādītajām metodēm.

Attiecīgos gadījumos kompetentās iestādes var pieprasīt apliecinošus dokumentus vai veikt neatkarīgas verifikācijas.

Priekšnoteikums ir tāds, ka produktam jāatbilst visām tās valsts (valstu) attiecīgajām juridiskajām prasībām, kurā (kurās) produktu paredzēts laist tirgū. Pieteicējs iesniedz deklarāciju par produkta atbilstību šai prasībai.

Paraugu ņemšanu veic saskaņā ar EN 12579 (Augsnes ielabošanas līdzekļi un augšanas substrāti. Paraugu ņemšana). Paraugus sagatavo saskaņā ar EN 13040 (Augsnes ielabošanas un augšanas substrāti. Paraugu sagatavošana ķīmiskiem un fizikāliem testiem, sausnas, mitruma satura un laboratorijā sablīvēta parauga tilpummasas noteikšana).

Pieteikuma gadā paraugu ņemšanas un testēšanas biežums atbilst 1. papildinājumā izklāstītajām prasībām. Nākamajos gados galaproduktu paraugu ņemšanas un testēšanas biežums atbilst 2. papildinājumā izklāstītajām prasībām. Šāda veida ražotnēm ir noteikts atšķirīgs paraugu ņemšanas un testēšanas biežums:

1. veids – atkritumu un dzīvnieku blakusproduktu apstrādes ražotnes,

2. veids – produktu ražotnes, kurās izmanto materiālus no 1. veida ražotnēm,

3. veids – produktu ražotnes, kurās neizmanto materiālus, kas atvasināti no atkritumiem vai dzīvnieku blakusproduktiem.

2. veida ražotnēs paraugu ņemšanas un testēšanas biežums pieteikuma gadā un nākamajos gados ir tāds pats kā 3. veida ražotnēs ar nosacījumu, ka no atkritumiem/dzīvnieku blakusproduktiem atvasināto materiālu piegādātāji atbilst ES ekomarķējuma kritērijiem par augsnes ielabotājiem. Pieteicējs kompetentajai iestādei iesniedz piegādātāju sagādātos testēšanas pārskatus kopā ar pārējo dokumentāciju, kas vajadzīga, lai nodrošinātu piegādātāju atbilstību ES ekomarķējuma kritērijiem. Kompetentā iestāde valsts vai reģionālajos normatīvajos aktos un standartos noteikto paraugu ņemšanas un testēšanas biežumu var atzīt par derīgu, lai nodrošinātu no atkritumiem vai dzīvnieku blakusproduktiem atvasinātu materiālu piegādātāju atbilstību ES ekomarķējuma kritērijiem. Ja produkts ir dzīvnieku izcelsmes materiāls vai tādu satur, atsaucas uz Komisijas Regulā (ES) Nr. 142/2011 ( 2 ) noteiktajiem mikrobioloģiskajiem standartiem un dzīvnieku un sabiedrības veselības kontroli.

1. kritērijs. Komponenti

Šo kritēriju piemēro augšanas substrātiem, augsnes ielabotājiem un mulčai.

Pieļaujamie komponenti ir organiskie un/vai minerālie komponenti.

Novērtēšana un verifikācija

Pieteicējs kompetentajai iestādei iesniedz produkta komponentu sarakstu.

2. kritērijs. Organiskie komponenti

Šo kritēriju piemēro augšanas substrātiem, augsnes ielabotājiem un mulčai.

2.1. kritērijs

Galaprodukts nesatur kūdru.

2.2. kritērijs

1. Galaprodukta organiskie komponenti drīkst būt:

— materiāli, kas atvasināti, pārstrādājot dalītajā savākšanā savāktus bioloģiskos atkritumus, kā definēts Eiropas Parlamenta un Padomes Direktīvas 2008/98/EK 3. pantā ( 3 ),

— materiāli, kas atvasināti no 2. un 3. kategorijas dzīvnieku blakusproduktiem, kā paredzēts Eiropas Parlamenta un Padomes Regulas (EK) Nr. 1069/2009 ( 4 ) 32. pantā un ar Īstenošanas regulu (ES) Nr. 142/2011 noteiktajos tehniskajos standartos,

— materiāli, kas atvasināti no kūtsmēsliem, salmiem un citiem dabīgiem, nekaitīgiem lauksaimniecībā vai mežsaimniecībā izmantojamiem materiāliem, kas definēti Direktīvas 2008/98/EK 2. panta 1. punkta f) apakšpunktā,

— materiāli, kas atvasināti no jebkādiem citiem iepriekš neminētiem biomasas blakusproduktiem, kuri definēti Direktīvas 2008/98/EK 5. pantā, ja tiek ievērots 2. noteikums un 2.3. apakškritērijs,

— materiāli, kas atvasināti, pārstrādājot vai reģenerējot visus citus iepriekš neminētus biomasas atkritumus, ja tiek ievērots 2. noteikums un 2.3. apakškritērijs.

2. Galaprodukta organiskie komponenti nedrīkst būt:

— materiāli, kas pilnībā vai daļēji atvasināti no jauktu sadzīves atkritumu organiskās frakcijas, kura atdalīta ar mehāniskiem, fizikālķīmiskiem, bioloģiskiem paņēmieniem un/vai ar rokām,

— materiāli, kas pilnībā vai daļēji atvasināti no sadzīves notekūdeņu attīrīšanas dūņām vai papīrrūpniecības dūņām,

— materiāli, kas pilnībā vai daļēji atvasināti no dūņām, kas nav minētas kā pieļaujamas 2.3. kritērijā,

— materiāli, kas pilnībā vai daļēji atvasināti no 1. kategorijas dzīvnieku blakusproduktiem saskaņā ar Regulu (EK) Nr. 1069/2009.

2.3. kritērijs

Materiāli, kas atvasināti, pārstrādājot vai reģenerējot dūņas, ir pieļaujami tikai tad, ja dūņas atbilst šādām prasībām:

a) tās pieder pie kāda no šiem atkritumu veidiem saskaņā ar Eiropas Atkritumu sarakstu, kā definēts Komisijas Lēmumā 2000/532/EK ( 5 ) (sk. 2. tab.):







2. tabula Pieļaujamās dūņas un to kodi saskaņā ar Eiropas Atkritumu sarakstu 0203 05 augļu, dārzeņu, labības produktu, pārtikas eļļu, kakao, kafijas, tējas un tabakas, konservu, rauga un rauga ekstrakta, melases gatavošanas un fermentācijas uzņēmumu vietējo attīrīšanas iekārtu dūņas 0204 03 cukura ražošanas uzņēmumu vietējo attīrīšanas iekārtu dūņas 0205 02 piena pārstrādes uzņēmumu vietējo attīrīšanas iekārtu dūņas 0206 03 maizes un konditorejas izstrādājumu uzņēmumu vietējo attīrīšanas iekārtu dūņas 0207 05 alkoholisko un bezalkoholisko dzērienu (izņemot kafijas, tējas un kakao) ražošanas uzņēmumu vietējo attīrīšanas iekārtu dūņas

b) tās ir savāktas katrā rašanās vietā atsevišķi, tātad nav sajaukušās ar notekūdeņiem vai dūņām no citiem ražošanas procesiem.

Novērtēšana un verifikācija

Pieteicējs kompetentajai iestādei sniedz informāciju par produkta katra organiskā komponenta izcelsmi un iesniedz deklarāciju par atbilstību minētajai prasībai.

3. kritērijs. Minerālie augšanas substrāti un minerālie komponenti

3.1. kritērijs. Energopatēriņš un CO2 emisijas

Šo kritēriju piemēro tikai minerālajiem augšanas substrātiem.

Uzpūsto minerālmateriālu un minerālvates ražošana atbilst šādām energopatēriņa un CO2 emisiju normām:

— energopatēriņš/produkts ≤ 11 GJ/t produkta

— CO2 emisijas/produkts ≤ 0,8 t CO2/t produkta

Energopatēriņa un produkta attiecību aprēķina kā gada vidējo lielumu:

kur:

— n ir gadu skaits vidējā lieluma aprēķināšanā izmantotajā periodā

— i ir katrs gads vidējā lieluma aprēķināšanā izmantotajā periodā

— Produkcija ir saražotais minerālvates vai uzpūsto minerālmateriālu daudzums tonnās i gadā

— F ir kurināmā gada patēriņš ražošanas procesā i gadā

— Elgrid ir no tīkla pievadītās elektroenerģijas gada patēriņš i gadā

— Hcog ir koģenerācijas režīmā saražotā lietderīgā siltuma gada patēriņš i gadā

— Elcog ir koģenerācijas režīmā saražotās elektroenerģijas gada patēriņš i gadā

— Ref Ηη un Ref Εη ir efektivitātes atskaites vērtības vērtības atsevišķai elektroenerģijas un siltuma ražošanai, kā definēts Eiropas Parlamenta un Padomes Direktīvā 2012/27/ES ( 6 ) un aprēķināts saskaņā ar Komisijas Īstenošanas lēmumu 2011/877/ES ( 7 )

— PEScog ir koģenerācijas iekārtas primārās enerģijas ietaupījums, kā definēts Direktīvā 2012/27/ES, i gadā

CO2 emisiju un produkta attiecību aprēķina kā gada vidējo lielumu:

kur:

— n ir gadu skaits vidējā lieluma aprēķināšanā izmantotajā periodā

— i ir katrs gads vidējā lieluma aprēķināšanā izmantotajā periodā

— Produkcija ir saražotais minerālvates daudzums tonnās i gadā

— Tiešais CO2 ir CO2 emisijas, kā definēts Komisijas Regulā (ES) Nr. 601/2012 ( 8 ), i gadā

— Netiešais CO2 ir netiešās CO2 emisijas, ko nosaka enerģijas galapatēriņš i gadā, un to aprēķina šādi:

kur:

— FEgrid ir elektrotīkla vidējā CO2 emisiju intensitāte ES saskaņā ar MEErP metodiku ( 9 ) (0,384 tCO2/MWhe = 0,107 tCO2/GJe)

— FEfuel cog ir koģenerācijas stacijā patērētā kurināmā CO2 emisijas faktors

Tiešo CO2 emisiju monitoringu veic saskaņā ar Regulu (ES) Nr. 601/2012.

Energopatēriņa/produkta un CO2 emisiju/produkta attiecības aprēķina periods ir pēdējie pieci gadi pirms pieteikuma iesniegšanas. Ja pieteikuma iesniegšanas brīdī ražotne darbojas mazāk nekā piecus gadus, attiecību aprēķina kā gada vidējo vērtību šajā darba periodā, kas ir vismaz viens gads.

Novērtēšana un verifikācija

Pieteicējs kompetentajai iestādei iesniedz deklarāciju ar šādu informāciju:

— energopatēriņa (GJ) un produkta (tonna) attiecība,

— CO2 emisiju (tonna) un produkta (tonna) attiecība,

— tiešās CO2 emisijas (tonnās) par katru gadu vidējā lieluma aprēķināšanā izmantotajā periodā,

— netiešās CO2 emisijas (tonnās) par katru gadu vidējā lieluma aprēķināšanā izmantotajā periodā,

— patērētais kurināmais, katra kurināmā patēriņš (GJ), ražošanas procesa pakārtotie procesi, kuros kurināmais izmantots, par katru gadu vidējā lieluma aprēķināšanā izmantotajā periodā,

— no elektrotīkla pievadītās elektroenerģijas patēriņš (gala enerģijas GJ) par katru gadu vidējā lieluma aprēķināšanā izmantotajā periodā,

— koģenerācijas režīmā saražotā lietderīgā siltuma patēriņš (gala enerģijas GJ) par katru gadu periodā, kuru izmanto vidējā lieluma aprēķināšanai,

— koģenerācijas režīmā saražotās elektroenerģijas patēriņš (GJ gala enerģijas) par katru gadu vidējā lieluma aprēķināšanā izmantotajā periodā,

— efektivitātes atskaites vērtības atsevišķai siltuma un elektroenerģijas ražošanai,

— primārās enerģijas ietaupījums (PES) (%) no koģenerācijas par katru gadu vidējā lieluma aprēķināšanā izmantotajā periodā,

— koģenerācijā izmantotie kurināmie un to īpatsvars kurināmo kombinācijā, par katru gadu vidējā lieluma aprēķināšanā izmantotajā periodā.

Kopā ar deklarācijām iesniedz šādus dokumentus:

— gada emisiju ziņojumu saskaņā ar Regulu (ES) Nr. 601/2012 par katru gadu vidējā lieluma aprēķināšanā izmantotajā periodā,

— verifikācijas ziņojumu, kurā atzīts, ka gada emisiju ziņojums ir apmierinošs, saskaņā ar Komisijas Regulu (ES) Nr. 600/2012 ( 10 ) par katru gadu vidējā lieluma aprēķināšanā izmantotajā periodā,

— piegādātāja paziņojums par no elektrotīkla pievadītās elektroenerģijas patēriņu par katru gadu vidējā lieluma aprēķināšanā izmantotajā periodā,

— paziņojums par koģenerācijas režīmā saražotā lietderīgā siltuma un elektroenerģijas (uz vietas saražotais(-ā) vai iepirktais(-ā)) patēriņu par katru gadu vidējā lieluma aprēķināšanā izmantotajā periodā.

3.2. kritērijs. Minerālizrakteņu ieguves avoti

Šo kritēriju piemēro augšanas substrātiem, augsnes ielabotājiem un mulčai.

Minerālizrakteņus var izmantot par galaprodukta komponentiem ar šādiem nosacījumiem:

1) (Eiropas Savienībā) ja minerālizrakteņus iegūst Natura 2000 teritorijās, ko veido īpaši aizsargājamās teritorijas saskaņā ar Eiropas Parlamenta un Padomes Direktīvu 2009/147/EK ( 11 ) par savvaļas putnu aizsardzību, un īpaši aizsargājamas dabas teritorijas saskaņā ar Padomes Direktīvu 92/43/EEK ( 12 ) par dabisko dzīvotņu, savvaļas faunas un floras aizsardzību, ieguves darbības ir novērtētas un atļautas saskaņā ar Direktīvas 92/43/EEK 6. pantu un ņemot vērā EK norāžu dokumentu par enerģijas ražošanā neizmantojamu minerālu ieguvi un Natura 2000 ( 13 );

2) (ārpus ES) ja minerālizrakteņus iegūst aizsargātās teritorijās, kas par tādām atzītas saskaņā ar ieguves/eksporta valstu tiesību aktiem, ieguves darbības ir novērtētas un atļautas saskaņā ar tādiem noteikumiem, kas sniedz līdzvērtīgas garantijas kā 1. punktā.

Novērtēšana un verifikācija

Ja minerālizrakteņu ieguve ir notikusi Natura 2000 teritorijās (ES) vai aizsargātās teritorijās, kas par tādām atzītas saskaņā ar ieguves/eksporta valstu tiesību aktiem (ārpus ES), tad pieteicējs iesniedz kompetento iestāžu izdotu deklarāciju par atbilstību šīm prasībām vai kompetento iestāžu izdotās atļaujas kopiju.

3.3. kritērijs. Minerālo augšanas substrātu izmantošana un darbības pēc izmantošanas

Šo kritēriju piemēro tikai minerālajiem augšanas substrātiem.

Minerālos augšanas substrātus piedāvā izmantošanai tikai profesionālā dārzkopībā.

Pieteicējs klientiem piedāvā strukturētus savākšanas un pārstrādes pakalpojumus, kuru sniegšanā var piesaistīt arī trešās puses pakalpojumu sniedzējus. Vismaz 70 % (v/v) no pieteicēja produkta pārdošanas apjomiem Eiropas Savienībā var savākt un pārstrādāt.

Novērtēšana un verifikācija

Pieteicējs kompetentajai iestādei iesniedz deklarāciju, kas apliecina, ka minerālie augšanas substrāti tiek piedāvāti tikai izmantošanai profesionālā dārzkopībā. Galalietotājam sniegtajā informācijā ietilpst norāde par to, ka produkts izmantojams profesionālā dārzkopībā.

Pieteicējs informē kompetento iestādi par to, kādi strukturētu savākšanas un pārstrādes pakalpojumu varianti tiek piedāvāti un ar kādiem rezultātiem varianti ir īstenoti. Pieteicējs sniedz šādu dokumentāciju un informāciju:

— starp ražotāju un pakalpojumu sniedzējiem noslēgto līgumu dokumentācija,

— savākšanas, apstrādes un galamērķu apraksts,

— pārskats par augšanas substrātu pārdošanas apjomiem gadā Eiropas Savienības dalībvalstīs un pārskats par pārdošanas apjomiem gadā to dalībvalstu teritorijā, kurās tiek piedāvāta savākšana un apstrāde,

— ja pieteicējs ir jauns tirgus dalībnieks – aplēse par augšanas substrātu pārdošanas apjomiem gadā Eiropas Savienības dalībvalstīs un aplēse par pārdošanas apjomiem gadā to dalībvalstu teritorijā, kurās tiek piedāvāta savākšana un apstrāde. Faktiskos datus iesniedz vienu gadu pēc ES ekomarķējuma licences piešķiršanas.

4. kritērijs. Pārstrādātie/reģenerētie un organiskie materiāli augšanas substrātos

Šo kritēriju piemēro tikai augšanas substrātiem.

Augšanas substrāti satur vismaz šādu daudzumu pārstrādātu/reģenerētu materiālu vai organisko materiālu (procentos):

a) augšanas substrāts satur vismaz 30 % organisko komponentu (izsaka kā organisko komponentu tilpumu attiecībā pret galaprodukta kopējo tilpumu); vai

b) minerālais augšanas substrāts satur minerālos komponentus, kas ražoti procesā, kurā izmantots vismaz 30 % pārstrādātu materiālu (izsaka kā pārstrādāto/reģenerēto materiālu sausmasu attiecībā pret izejmateriālu kopējo sausmasu).

Novērtēšana un verifikācija

Pieteicējs norāda šādu informāciju:

— a) gadījumā – pie 1. kritērija deklarēto organisko komponentu tilpums attiecībā pret galaprodukta kopējo tilpumu vai

— b) gadījumā – pārstrādāto/reģenerēto materiālu sausmasa attiecībā pret izejmateriālu kopējo sausmasu.

Bez tam b) gadījumā pieteicējs norāda arī šādu informāciju par minerālajiem komponentiem:

— izlietoto pirmreizējo izejmateriālu nosaukums, izlietoto pirmreizējo izejmateriālu sausmasa attiecībā pret izejmateriāla kopējo sausmasu, katra izlietotā pirmreizējā izejmateriāla izcelsme un

— izlietoto pārstrādāto/reģenerēto materiālu nosaukums, izlietoto pārstrādāto/reģenerēto materiālu sausmasa attiecībā pret izejmateriāla kopējo sausmasu, katra izlietotā pārstrādātā/reģenerētā materiāla izcelsme.

5. kritērijs. Bīstamo vielu ierobežošana

5.1. kritērijs. Smago metālu limiti

Šo kritēriju piemēro augšanas substrātiem, augsnes ielabotājiem un mulčai.

a) Augsnes ielabotāji, mulča un augšanas substrātu organiskie komponenti

Augsnes ielabotāji, mulča un augšanas substrātu organiskie komponenti: norādīto elementu saturs galaproduktā vai komponentā nepārsniedz 3. tabulā norādītās vērtības, ko izsaka kā produkta sausmasu.







3. tabula Pieļaujamie smago metālu daudzumi augsnes ielabotājos, mulčā un augšanas substrātu organiskajos komponentos Smagie metāli Maksimālais saturs produktā (mg/kg sausmasas) Kadmijs (Cd) 1 Hroms (Cr) (kopējais) 100 Varš (Cu) 100 Dzīvsudrabs (Hg) 1 Niķelis (Ni) 50 Svins (Pb) 100 Cinks (Zn) 300

b) Augšanas substrāti

Augšanas substrāti, t. sk. minerālie augšanas substrāti: norādīto elementu saturs galaproduktā nepārsniedz 4. tabulā norādītās vērtības, ko izsaka kā produkta sausmasu.







4. tabula Pieļaujamie smago metālu daudzumi augšanas substrātos, t. sk. minerālajos augšanas substrātos Smagie metāli Maksimālais saturs produktā (mg/kg sausmasas) Kadmijs (Cd) 3 Hroms (Cr) (kopējais) 150 Varš (Cu) 100 Dzīvsudrabs (Hg) 1 Niķelis (Ni) 90 Svins (Pb) 150 Cinks (Zn) 300

Novērtēšana un verifikācija

Pieteicējs kompetentajai iestādei iesniedz testēšanas pārskatus; testēšanu veic saskaņā ar testēšanas procedūru, kas norādīta attiecīgajos EN standartos (sk. 5. tab.). Testēšanas pārskatu par augšanas substrātu organiskajiem komponentiem var sagādāt piegādātāji.







5. tabula Smago metālu ekstrakcijas un mērīšanas standartmetodes Smagie metāli Mērīšanas metode Ekstrakcijas metode Kadmijs (Cd) EN 13650 Augsnes ielabotāji, mulča, augšanas substrātu organiskie komponenti un augšanas substrāti, izņemot minerālos augšanas substrātus: EN 13650. Augsnes ielabošanas līdzekļi un augšanas substrāti – Karaļūdenī šķīstošo elementu ekstrakcija. Minerālie augšanas substrāti: EN 13651. Augsnes ielabošanas līdzekļi un augšanas substrāti – Kalcija hlorīdā/DTPA (CAT) šķīstošo elementu ekstrakcija. Hroms (Cr) (kopējais) EN 13650 Varš (Cu) EN 13650 Dzīvsudrabs (Hg) EN 16175 (1) Niķelis (Ni) EN 13650 Svins (Pb) EN 13650 Cinks (Zn) EN 13650 (1) EN 16175. Dūņas, apstrādāti bioatkritumi un augsne. Dzīvsudraba noteikšana. 1. daļa. Aukstā tvaika atomabsorbcijas spektrometrija (CV-AAS) un 2. daļa. Aukstā tvaika atomfluorescences spektrometrija (CV-AFS).

5.2. kritērijs. Policiklisko aromātisko ogļūdeņražu limiti

Šo kritēriju piemēro augšanas substrātiem, augsnes ielabotājiem un mulčai, izņemot minerālos augšanas substrātus.

Policiklisko aromātisko ogļūdeņražu saturs galaproduktā nepārsniedz 6. tabulā norādītās vērtības, ko izsaka kā produkta sausmasu.







6. tabula Pieļaujamie PAO daudzumi Piesārņotājs Maksimālais saturs produktā (mg/kg sausmasas) PAO16 6 PAO16 = naftalīna, acenaftilēna, acenaftēna, fluorēna, fenantrēna, antracēna, fluorantēna, pirēna, benz[a]antracēna, hrizēna, benz[b]fluorantēna, benz[k]fluorantēna, benz[a]pirēna, inden[1,2,3-cd]pirēna, dibenz[a,h]antracēna un benz[ghi]perilēna summa.

Novērtēšana un verifikācija

Pieteicējs kompetentajai iestādei iesniedz testēšanas pārskatus; testi ir veikti saskaņā ar testēšanas procedūru, kas norādīta standartā “CEN/TS 16181. Dūņas, apstrādāti bioatkritumi un augsne. Policiklisko aromātisko ogļūdeņražu (PAH) noteikšana ar gāzu hromatogrāfiju (GC) un šķidrumu hromatogrāfiju ar augstu izšķiršanas spēju (HPLC)”, vai līdzvērtīgu procedūru.

5.3. kritērijs. Bīstamas vielas un maisījumi

Šo kritēriju piemēro augšanas substrātiem, augsnes ielabotājiem un mulčai.

Galaprodukts nevar būt klasificēts un marķēts kā akūti toksisks, kā tāds, kuram ir toksiska ietekme uz īpašu mērķorgānu, kā elpceļu vai ādas sensibilizators vai kā tāds, kam ir kancerogēna, mutagēna vai toksiska ietekme uz reproduktīvo funkciju atbilstīgi Eiropas Parlamenta un Padomes Regulai (EK) Nr. 1272/2008 ( 14 ).

Produkts nesatur vielas vai maisījumus, kas klasificēti kā toksiski, kā bīstami videi, kā elpceļu vai ādas sensibilizatori vai kā tādi, kam ir kancerogēna, mutagēna vai toksiska ietekme uz reproduktīvo funkciju atbilstīgi Regulai (EK) Nr. 1272/2008 un atbilstīgi interpretācijai saskaņā ar 7. tabulā norādītajiem bīstamības apzīmējumiem. Jebkādai ar nolūku pievienotai sastāvdaļai, kuras koncentrācija masas procentos pārsniedz 0,010 % (mitrmasa), ir jāatbilst šīm prasībām. Ja vispārīgās vai specifiskās robežkoncentrācijas, kas noteiktas saskaņā ar Regulas (EK) Nr. 1272/2008 10. pantu, ir stingrākas, izmanto tās, nevis iepriekš norādīto masas procentu robežvērtību 0,010 % (mitrmasa).







7. tabula Bīstamības klases, uz kurām attiecas ierobežojumi, un to kategorizācija Akūtā toksicitāte 1. un 2. kategorija 3. kategorija H300 Norijot iestājas nāve H301 Toksisks, ja norīts H310 Nonākot saskarē ar ādu, iestājas nāve H311 Toksisks, ja nonāk saskarē ar ādu H330 Ieelpojot iestājas nāve H331 Toksisks ieelpojot H304 Var izraisīt nāvi, ja norīts vai iekļūst elpceļos EUH070 Toksisks saskarē ar acīm Specifiska mērķorgāna toksicitāte 1. kategorija 2. kategorija H370 Izraisa orgānu bojājumus H371 Var izraisīt orgānu bojājumus H372 Izraisa orgānu bojājumus ilgstošas vai atkārtotas ekspozīcijas gadījumā H373 Var izraisīt orgānu bojājumus ilgstošas vai atkārtotas ekspozīcijas gadījumā Elpceļu un ādas sensibilizācija 1.A kategorija 1.B kategorija H317 Var izraisīt alerģisku ādas reakciju H317 Var izraisīt alerģisku ādas reakciju H334 Ja ieelpo, var izraisīt alerģiju vai astmas simptomus vai apgrūtināt elpošanu H334 Ja ieelpo, var izraisīt alerģiju vai astmas simptomus vai apgrūtināt elpošanu Kancerogēna, mutagēna vai toksiska ietekme uz reproduktīvo funkciju 1.A un 1.B kategorija 2. kategorija H340 Var izraisīt ģenētiskus bojājumus H341 Ir aizdomas, ka var izraisīt ģenētiskus bojājumus H350 Var izraisīt vēzi H351 Ir aizdomas, ka var izraisīt vēzi H350i Var izraisīt vēzi ieelpojot H360F Var negatīvi ietekmēt auglību H361f Ir aizdomas, ka negatīvi ietekmē auglību H360D Var nodarīt kaitējumu nedzimušam bērnam H361d Ir aizdomas, ka var nodarīt kaitējumu nedzimušam bērnam H360FD Var negatīvi ietekmēt auglību. Var nodarīt kaitējumu nedzimušam bērnam H361fd Ir aizdomas, ka negatīvi ietekmē auglību. Ir aizdomas, ka var nodarīt kaitējumu nedzimušam bērnam H360Fd Var negatīvi ietekmēt auglību. Ir aizdomas, ka var nodarīt kaitējumu nedzimušam bērnam H362 Var radīt kaitējumu ar krūti barotam bērnam H360Df Var nodarīt kaitējumu nedzimušam bērnam. Ir aizdomas, ka negatīvi ietekmē auglību Bīstamība ūdens videi 1. un 2. kategorija 3. un 4. kategorija H400 Ļoti toksisks ūdens organismiem H412 Kaitīgs ūdens organismiem, ar ilglaicīgām sekām H410 Ļoti toksisks ūdens organismiem, ar ilglaicīgām sekām H413 Var radīt ilglaicīgas kaitīgas sekas ūdens organismiem H411 Toksisks ūdens organismiem, ar ilglaicīgām sekām Bīstamība ozona slānim H420 Bīstams ozona slānim

Jaunākajiem Savienības pieņemtajiem klasificēšanas noteikumiem ir priekšroka pār norādītajiem bīstamības apzīmējumiem. Tāpēc saskaņā ar Regulas (EK) Nr. 1272/2008 15. pantu pieteicējiem ir jānodrošina, lai klasificēšanai tiktu izmantoti visjaunākie noteikumi par vielu klasificēšanu, marķēšanu un iepakošanu.

Bīstamības apzīmējumi parasti attiecas uz vielām. Tomēr, ja nevar iegūt informāciju par vielām, piemēro maisījumu klasifikācijas noteikumus.

5.3. kritērijs neattiecas uz tādām vielām vai maisījumiem, kas pārstrādē maina īpašības un tāpēc zaudē biopieejamību vai ar ko notiek tādas ķīmiskas pārvērtības, kuras novērš iepriekš konstatēto bīstamību.

Šis kritērijs neattiecas uz tādiem galaproduktiem, kas sastāv no:

— materiāliem, uz ko neattiecas Regula (EK) Nr. 1907/2006 saskaņā ar minētās regulas 2. panta 2. punktu,

— vielām, uz ko attiecas Regulas (EK) Nr. 1907/2006 2. panta 7. punkta b) apakšpunkts, kurā noteikti kritēriji, saskaņā ar kuriem minētās regulas V pielikumā iekļautās vielas atbrīvo no prasībām par reģistrāciju, pakārtotajiem lietotājiem un novērtēšanu.

Lai noskaidrotu, vai šis izņēmums ir piemērojams, pieteicējs pārbauda, vai produktā ir kādas ar nolūku pievienotas vielas, kuru koncentrācija masas procentos pārsniedz 0,010 % (mitrmasa).

Novērtēšana un verifikācija

Pieteicējs pārbauda, vai produktā ir vielas un maisījumi, ko var klasificēt ar šajā kritērijā norādītajiem bīstamības apzīmējumiem. Pieteicējs kompetentajai iestādei iesniedz deklarāciju, kas apliecina atbilstību šim kritērijam.

Minētajā deklarācijā iekļauj saistīto dokumentāciju, piemēram, piegādātāju parakstītas deklarācijas, kurās apliecināts, ka saskaņā ar Regulu (EK) Nr. 1272/2008 vielas, maisījumi vai materiāli nav klasificējami nevienā bīstamības klasē, kas saistīta ar 7. tabulā norādītajiem bīstamības apzīmējumiem, ciktāl to var noteikt vismaz no informācijas, kas atbilst Regulas (EK) Nr. 1907/2006 VII pielikumā norādītajām prasībām.

Informāciju sniedz par galaproduktā izmantoto vielu vai maisījumu formu vai agregātstāvokli.

Lai pamatotu deklarācijas par katras vielas vai maisījuma klasificēšanu vai neklasificēšanu, pievieno šādu tehnisko informāciju:

i) par vielām, kas nav reģistrētas saskaņā ar Regulu (EK) Nr. 1907/2006 vai kurām vēl nav harmonizētas CLP klasifikācijas: informāciju, kas atbilst minētās regulas VII pielikumā norādītajām prasībām;

ii) par vielām, kas ir reģistrētas saskaņā ar Regulu (EK) Nr. 1907/2006 un kuras neatbilst prasībām CLP klasifikācijas piešķiršanai: informāciju, kuras pamatā ir REACH reģistrācijas dokumentācija ar apstiprinājumu, ka viela nav klasificēta;

iii) par vielām, kurām ir harmonizēta klasifikācija vai kuras ir patstāvīgi klasificētas: drošības datu lapas, ja tās ir pieejamas. Ja tās nav pieejamas vai viela ir patstāvīgi klasificēta, jāsniedz informācija par vielas bīstamības klasifikāciju saskaņā ar Regulas (EK) Nr. 1907/2006 II pielikumu;

iv) par maisījumiem: drošības datu lapas, ja tās ir pieejamas. Ja tās nav pieejamas, jānorāda maisījuma klasifikācija saskaņā ar Regulā (EK) Nr. 1272/2008 paredzētajiem noteikumiem kopā ar informāciju, kas attiecas uz maisījuma bīstamības klasifikāciju saskaņā ar Regulas (EK) Nr. 1907/2006 II pielikumu.

Par materiāliem, no kuriem sastāv galaprodukts, un par materiālu sastāvā un apstrādē izmantotām vielām un maisījumiem, kuru koncentrācija masas procentos galaproduktā pārsniedz 0,010 % robežvērtību (mitrmasa), iesniedz drošības datu lapas, ja vien saskaņā ar Regulas (EK) Nr. 1272/2008 10. pantu nav piemērojama zemāka vispārīgā vai specifiskā robežkoncentrācija.

Drošības datu lapas aizpilda saskaņā ar norādījumiem, kas sniegti Regulas (EK) Nr. 1907/2006 II pielikuma (“Norādījumi drošības datu lapu sastādīšanai”) 10., 11. un 12. iedaļā. Nepilnīgas drošības datu lapas papildina ar ķīmisko vielu piegādātāju deklarācijās ietverto informāciju.

Informāciju par vielām raksturīgajām īpašībām var iegūt ne vien testēšanā, bet arī ar citiem līdzekļiem, piemēram, izmantojot tādas alternatīvas kā in vitro metodes, struktūras un aktivitātes kvantitatīvās sakarības modeļus, veicot grupēšanu vai izmantojot analoģijas principu saskaņā ar Regulas (EK) Nr. 1907/2006 XI pielikumu.

Īpaši ieteicams attiecīgos datus koplietot visā piegādes ķēdē.

Attiecībā uz minerālvati pieteicējs iesniedz arī šādus dokumentus:

a) sertifikāts, kas dod tiesības izmantot Eiropas Minerālvates produktu sertifikācijas padomes preču zīmi, kura apliecina atbilstību Regulas (EK) Nr. 1272/2008 Q piezīmei;

b) testēšanas pārskatu saskaņā ar standartu ISO 14184 – Tekstilizstrādājumi. Formaldehīda noteikšana. 1.daļa. Brīvais un hidrolizētais formaldehīds.

5.4. kritērijs. Vielas, kas ietvertas sarakstā saskaņā ar Regulas (EK) Nr. 1907/2006 59. panta 1. punktu

Galaprodukts nesatur nekādas ar nolūku pievienotas vielas, kas rada ļoti lielas bažas un kas iekļautas Regulas (EK) Nr. 1907/2006 59. panta 1. punktā paredzētajā sarakstā, un kuru koncentrācija ir lielāka par 0,010 % (mitrmasa).

Novērtēšana un verifikācija

Pieteikuma iesniegšanas dienā iekļauj norādi uz jaunāko sarakstu, kurā uzskaitītas vielas, kas rada ļoti lielas bažas. Attiecībā uz vielām vai maisījumiem pieteicējs iesniedz deklarāciju par 5.4. kritērija ievērošanu, kā arī saistīto dokumentāciju, tostarp materiālu piegādātāju parakstītas atbilstības deklarācijas un attiecīgo DDL kopijas saskaņā ar Regulas (EK) Nr. 1907/2006 II pielikumu. Vielu un maisījumu robežkoncentrācijas norāda drošības datu lapās atbilstīgi Regulas (EK) Nr. 1907/2006 31. pantam.

5.5. kritērijs. E. coli un Salmonella spp. limiti

Šo kritēriju piemēro augšanas substrātiem, augsnes ielabotājiem un mulčai, izņemot minerālos augšanas substrātus.

Primāro patogēnu saturs galaproduktā nepārsniedz 8. tabulā noteiktos lielumus.







8. tabula E. coli un Salmonella spp. limiti Patogēns Limits E. coli 1 000 KVV/g svaigmasas Salmonella spp. 25 g svaigmasas nav sastopama KVV – kolonijas veidojošas vienības.

Novērtēšana un verifikācija

Pieteicējs kompetentajai iestādei iesniedz testēšanas pārskatus; testēšanu veic saskaņā ar 9. tabulā norādīto testēšanas procedūru.







9. tabula E. coli un Salmonella spp. testēšanas standartmetode Parametrs Testa metode E. coli CEN/TR 16193. Dūņas, apstrādāti bioatkritumi un augsne. Escherichia coli baktēriju noteikšana un uzskaite; vai līdzvērtīga metode Salmonella spp. EN/ISO 6579. Pārtikas un lopbarības mikrobioloģija – horizontālā metode Salmonella spp. noteikšanai

6. kritērijs. Stabilitāte

Šo kritēriju piemēro augšanas substrātiem, augsnes ielabotājiem un mulčai, izņemot mulču, kas sastāv tikai no lignocelulozes komponentiem, un minerālos augšanas substrātus.

Augsnes ielabotāji un mulča, kas nav domāti profesionālām vajadzībām, un augšanas substrāti, kas domāti visām vajadzībām, atbilst vienai no 10. tabulā norādītajām prasībām.







10. tabula Stabilitātes prasības augsnes ielabotājiem un mulčai, kas nav domāti profesionālām vajadzībām, un augšanas substrātiem, kas domāti visām vajadzībām Stabilitātes parametrs Prasība Maksimālais respirometriskais indekss 15 mmol O2/kg organiskā materiāla/h Minimālā sadalīšanās pakāpe (Rottegrad) (attiecīgā gadījumā) IV (pašsasilšanas testā temperatūras pieaugums ir maksimāli 20 °C salīdzinājumā ar apkārtnes temperatūru)

Profesionālām vajadzībām paredzēti augsnes ielabotāji un mulča atbilst vienai no 11. tabulā norādītajām prasībām.







11. tabula Stabilitātes prasības profesionālām vajadzībām paredzētiem augsnes ielabotājiem un mulčai Stabilitātes parametrs Prasība Maksimālais respirometriskais indekss 25 mmol O2/kg organiskā materiāla/h Minimālā sadalīšanās pakāpe (Rottegrad) (attiecīgā gadījumā) III (pašsasilšanas testā temperatūras pieaugums ir maksimāli 30 °C salīdzinājumā ar apkārtnes temperatūru)

Novērtēšana un verifikācija

Pieteicējs kompetentajai iestādei iesniedz testēšanas pārskatus; testēšanu veic saskaņā ar 12. tabulā norādīto testēšanas procedūru.







12. tabula Stabilitātes testēšanas standartmetode Parametrs Testa metode Respirometriskais indekss EN 16087-1. Augsnes ielabošanas līdzekļi un augšanas substrāti. Aerobās bioloģiskās aktivitātes noteikšana. 1. daļa. Skābekļa absorbcijas ātrums (OUR) Sadalīšanās pakāpe (Rottegrad) EN 16087-2. Augsnes ielabošanas līdzekļi un augšanas substrāti. Aerobās bioloģiskās aktivitātes noteikšana. 2. daļa. Komposta pašsasilšanas tests

7. kritērijs. Fizikālie piesārņotāji

Šo kritēriju piemēro augšanas substrātiem, augsnes ielabotājiem un mulčai, izņemot minerālos augšanas substrātus.

Galaprodukts nesatur vairāk par 0,5 % (sausmasa) stikla, metāla un plastmasas gabalu, kas iziet caur sietu, kura acu izmērs ir lielāks par 2 mm.

Novērtēšana un verifikācija

Pieteicējs kompetentajai iestādei iesniedz testēšanas pārskatus; testēšanu veic saskaņā ar testēšanas procedūru, kas norādīta tehniskajā specifikācijā CEN/TS 16202 (Dūņas, apstrādāti bioatkritumi un augsne. Piemaisījumu un akmeņu noteikšana), vai citu līdzvērtīgu un kompetentās iestādes atļautu testēšanas procedūru.

8. kritērijs. Organiskās vielas un sausna

Šo kritēriju piemēro augsnes ielabotājiem un mulčai.

Organisko vielu saturs (masas zudums pēc sadedzināšanas) galaproduktā ir vismaz 15 % no sausmasas.

Sausnas saturs galaproduktā ir vismaz 25 % no svaigmasas.

Novērtēšana un verifikācija

Pieteicējs kompetentajai iestādei iesniedz testēšanas pārskatus; testēšanu veic saskaņā ar 13. tabulā norādīto testēšanas procedūru.







13. tabula Testēšanas standartmetodes sausnai un organiskajām vielām Parametrs Testa metode Sausna (% svaigmasas) EN 13040. Augsnes ielabošanas un augšanas substrāti. Paraugu sagatavošana ķīmiskiem un fizikāliem testiem, sausnas, mitruma satura un laboratorijā sablīvēta parauga tilpummasas noteikšana Organiskās vielas, ko izsaka kā masas zudumu pēc sadedzināšanas EN 13039. Augsnes ielabošanas un augšanas substrāti. Organisko vielu un pelnu satura noteikšana

9. kritērijs. Dzīvotspējīgas nezāļu sēklas un augu propagulas

Šo kritēriju piemēro augšanas substrātiem un augsnes ielabotājiem, izņemot minerālos augšanas substrātus.

Galaprodukts nesatur vairāk par divām dzīvotspējīgu nezāļu sēklu un augu propagulu (vairvienību) vienībām litrā.

Novērtēšana un verifikācija

Pieteicējs kompetentajai iestādei iesniedz testēšanas pārskatus; testēšanu veic saskaņā ar testēšanas procedūru, kas norādīta tehniskajā specifikācijā CEN/TS 16201 (Dūņas, apstrādāti bioatkritumi un augsne. Dīgtspējīgu augu sēklu un reproduktīvo stadiju noteikšana), vai citu līdzvērtīgu un kompetentās iestādes atļautu testēšanas procedūru.

10. kritērijs. Augu reakcija

Šo kritēriju piemēro augšanas substrātiem un augsnes ielabotājiem.

Galaprodukti nedrīkst samazināt dīdzību vai kavēt augu turpmāko attīstību.

Novērtēšana un verifikācija

Pieteicējs kompetentajai iestādei iesniedz derīga testa rezultātus; testēšanu veic saskaņā ar testēšanas procedūru, kas norādīta EN 16086-1 (Augsnes ielabošanas līdzekļi un augšanas substrāti. Augu reakcijas noteikšana. 1. daļa. Augšanas tests, izmantojot Ķīnas kāpostus podos).

11. kritērijs. Augšanas substrātu parametri

Šo kritēriju piemēro tikai augšanas substrātiem.

11.1. kritērijs. Elektrovadītspēja

Galaprodukta elektrovadītspēja ir mazāka par 100 mS/m.

Novērtēšana un verifikācija

Pieteicējs kompetentajai iestādei iesniedz testēšanas pārskatu; testēšanu veic saskaņā ar testēšanas procedūru, kas norādīta EN 13038 (Augsnes ielabošanas līdzekļi un augšanas substrāti. Elektrovadītspējas noteikšana).

11.2. kritērijs. pH

Galaprodukta pH ir diapazonā no 4 līdz 7.

Novērtēšana un verifikācija

Pieteicējs kompetentajai iestādei iesniedz testēšanas pārskatu; testēšanu veic saskaņā ar testēšanas procedūru, kas norādīta EN 13037 (Augsnes ielabošanas līdzekļi un augšanas substrāti. pH noteikšana).

11.3. kritērijs. Nātrija saturs

Nātrija saturs ar ūdeni ekstrahētā galaproduktā nepārsniedz 150 mg/l svaiga produkta.

Novērtēšana un verifikācija

Pieteicējs kompetentajai iestādei iesniedz testēšanas pārskatu; testēšanu veic saskaņā ar testēšanas procedūru, kas norādīta EN 13652 (Augsnes ielabošanas līdzekļi un augšanas substrāti – Ūdenī šķīstošo elementu ekstrakcija).

11.4. kritērijs. Hlora saturs

Hlora saturs ar ūdeni ekstrahētā galaproduktā nepārsniedz 500 mg/l svaiga produkta.

Novērtēšana un verifikācija

Pieteicējs kompetentajai iestādei iesniedz testēšanas pārskatu; testēšanu veic saskaņā ar testēšanas procedūru, kas norādīta EN 13652 (Augsnes ielabošanas līdzekļi un augšanas substrāti – Ūdenī šķīstošo elementu ekstrakcija).

12. kritērijs. Informācijas sniegšana

Šo kritēriju piemēro augšanas substrātiem, augsnes ielabotājiem un mulčai.

Uz iepakojuma vai atsevišķas produkta apraksta lapas kopā ar produktu sniedz šādu informāciju.

12.1. kritērijs. Augsnes ielabotāji

a) Par tirdzniecību atbildīgās struktūras nosaukums un adrese

b) Deskriptors, ar ko norāda konkrētā produkta veidu, tajā iekļaujot formulējumu “AUGSNES IELABOTĀJS”

c) Partijas identifikācijas kods

d) Daudzums (masa)

e) Mitruma satura diapazons

f) Produkta ražošanā izmantotie galvenie izejmateriāli (kuru masas daļa pārsniedz 5 %)

g) Ieteicamie glabāšanas apstākļi un ieteicamais izlietošanas termiņš

h) Norādījumi par darba drošību un lietošanas drošumu

i) Apraksts par to, kādam mērķim produkts paredzēts un kādi ir tā lietošanas ierobežojumi, tostarp norāde par produkta piemērotību īpašām augu grupām (piem., kalcifobi vai kalcifīli augi)

j) pH (atsauce uz izmantoto testa metodi)

k) Organiskā oglekļa saturs (%), kopējais slāpekļa saturs (%) un neorganiskā slāpekļa saturs (%) (atsauce uz izmantoto testa metodi)

l) Oglekļa/slāpekļa attiecība

m) Kopējais fosfors (%) un kopējais kālijs (%) (atsauce uz izmantoto testa metodi)

n) Ja produkti nav domāti profesionālām vajadzībām – norāde par organiskās vielas stabilitāti (stabila vai ļoti stabila)

o) Norāde par ieteicamajiem lietošanas paņēmieniem

p) Ja produkti nav domāti profesionālām vajadzībām – produkta ieteicamā deva, kas izteikta kilogramos uz platības vienību (m2) gadā

12.2. kritērijs. Augšanas substrāti

a) Par tirdzniecību atbildīgās struktūras nosaukums un adrese

b) Deskriptors, ar ko norāda konkrētā produkta veidu, tajā iekļaujot formulējumu “AUGŠANAS SUBSTRĀTS”

c) Partijas identifikācijas kods

d) Daudzums (tilpums vai – ja tā ir minerālvate – plākšņu skaits, norādot plāksnes izmērus)

e) Mitruma satura diapazons

f) Produkta ražošanā izmantotie galvenie izejmateriāli (kuru tilpuma daļa pārsniedz 5 %)

g) Ieteicamie glabāšanas apstākļi un ieteicamais izlietošanas termiņš

h) Norādījumi par darba drošību un lietošanas drošumu

i) Apraksts par to, kādam mērķim produkts paredzēts un kādi ir tā lietošanas ierobežojumi, tostarp norāde par produkta piemērotību īpašām augu grupām (piem., kalcifobi vai kalcifīli augi)

j) pH (EN 13037)

k) Elektrovadītspēja (1:5 tilpuma attiecībā)

l) Dīgšanas inhibēšana (EN 16086-1)

m) Augšanas inhibēšana (EN 16086-1)

n) Norāde par organiskās vielas stabilitāti (stabila vai ļoti stabila)

o) Norāde par ieteicamajiem lietošanas paņēmieniem

p) Ja produkts ir minerālais augšanas substrāts – norāde, ka produkts izmantojams profesionālā dārzkopībā

12.3. kritērijs. Mulča

a) Par tirdzniecību atbildīgās struktūras nosaukums un adrese

b) Deskriptors, ar ko norāda konkrētā produkta veidu, tajā iekļaujot formulējumu “MULČA”

c) Partijas identifikācijas kods

d) Daudzums (tilpums)

e) Mitruma satura diapazons

f) Produkta ražošanā izmantotie galvenie izejmateriāli (kuru tilpuma daļa pārsniedz 5 %)

g) Norādījumi par darba drošību un lietošanas drošumu

h) Apraksts par to, kādam mērķim produkts paredzēts un kādi ir tā lietošanas ierobežojumi, tostarp norāde par produkta piemērotību īpašām augu grupām (piem., kalcifobi vai kalcifīli augi)

i) pH (atsauce uz izmantoto testa metodi)

j) Vajadzības gadījumā – norāde par organiskās vielas stabilitāti (stabila vai ļoti stabila), ja produkts nav paredzēts profesionālām vajadzībām

k) Norāde par ieteicamajiem lietošanas paņēmieniem

l) Ja produkti nav domāti profesionālām vajadzībām – produkta ieteicamā deva, kas izteikta mm

Novērtēšana un verifikācija

Pieteicējs deklarē, ka produkts atbilst šim kritērijam, un iesniedz kompetentajai iestādei iepakojuma vai apraksta paraugu vai lietotājam domātās informācijas paraugu, kas izvietota uz iepakojuma vai iekļauta pievienotajos aprakstos.

13. kritērijs. Informācija ES ekomarķējumā

Fakultatīvajā uzlīmē ar tekstlodziņu ir šāds teksts:

— veicina materiālu pārstrādāšanu,

— veicina atjaunojamu un pārstrādātu materiālu izmantošanu.

Ja produkti ir augsnes ielabotāji un mulča, var iekļaut šādu papildu informāciju:

— samazina augsnes un ūdens piesārņojumu, jo smago metālu koncentrācija ir ierobežota.

Norādījumi par to, kā izmantot fakultatīvās uzlīmes ar tekstlodziņu, ir atrodami iedaļā “Ekomarķējuma logotipu lietošanas vadlīnijas” (Guidelines for the use of the EU Ecolabel logo) tīmekļa vietnē:

http://ec.europa.eu/environment/ecolabel/documents/logo_guidelines.pdf

Novērtēšana un verifikācija

Pieteicējs kompetentajai iestādei iesniedz produkta iepakojuma paraugu, uz kura ir redzams marķējums, kā arī deklarācija, kas apliecina atbilstību šim kritērijam.









1. papildinājums

Paraugu ņemšanas un testēšanas biežums pieteikuma iesniegšanas gadā







Ražotnes veids Kritērijs Izejmateriāli/produkcija gadā Testēšanas biežums 1. veids. Atkritumu un dzīvnieku blakusproduktu apstrādes ražotnes 5.1. Smago metālu limiti 5.5. E. coli un Salmonella spp. limiti 6. Stabilitāte 7. Fizikālie piesārņotāji 8. Organiskās vielas un sausna 9. Dzīvotspējīgas nezāļu sēklas un augu propagulas 10. Augu reakcija 11. Augšanas substrātu parametri Izejmateriāls (t) ≤ 3 000 1 uz katrām 1 000 t izejmateriāla, noapaļojot līdz tuvākajam veselajam skaitlim 3 000 < izejmateriāls (t) ≤ 20 000 4 (viens paraugs katrā sezonā) Izejmateriāls (t) > 20 000 analīžu skaits gadā = izejmateriāla daudzums gadā (tonnās)/10 000 t + 1 Ne mazāk par 4 un ne vairāk par 12 5.2. – PAO Izejmateriāls (t) ≤ 3 000 1 3 000 < izejmateriāls (t) ≤ 10 000 2 10 000 < izejmateriāls (t) ≤ 20 000 3 20 000 < izejmateriāls (t) ≤ 40 000 4 40 000 < izejmateriāla (t) ≤ 60 000 5 60 000 < izejmateriāls (t) ≤ 80 000 6 80 000 < izejmateriāls (t) ≤ 100 000 7 100 000 < izejmateriāls (t) ≤ 120 000 8 120 000 < izejmateriāls (t) ≤ 140 000 9 140 000 < izejmateriāls (t) ≤ 160 000 10 160 000 < izejmateriāls (t) ≤ 180 000 11 Izejmateriāls (t) > 180 000 12 2. veids. Ražotnes, kurās produktu ražošanā izmanto materiālus no 1. veida ražotnēm 5.1. – Smago metālu limiti 5.5. – E. coli un Salmonella spp. limiti 6. – Stabilitāte 7. – Fizikālie piesārņotāji 8. – Organiskās vielas un sausna 9. – Dzīvotspējīgas nezāļu sēklas un augu propagulas 10. – Augu reakcija 11. – Augšanas substrātu parametri Produkcija (m3) ≤ 5 000 Reprezentatīvi apvienotie paraugi (kopparaugi) no 2 partijām saskaņā ar EN 12579 (1) Produkcija (m3) > 5 000 Reprezentatīvi apvienotie paraugi (kopparaugi) no 4 partijām saskaņā ar EN 12579 5.2. – PAO Produkcija (m3) ≤ 5 000 Reprezentatīvi apvienotie paraugi (kopparaugi) no 1 partijas saskaņā ar EN 12579 Produkcija (m3) > 5 000 Reprezentatīvi apvienotie paraugi (kopparaugi) no 2 partijām saskaņā ar EN 12579 3. veids. Ražotnes, kurās produkta ražošanā neizmanto materiālus, kad atvasināti no atkritumiem vai no dzīvnieku blakusproduktiem 5.1. – Smago metālu limiti 5.5. – E. coli un Salmonella spp. limiti 6. – Stabilitāte 7. – Fizikālie piesārņotāji 8. – Organiskās vielas un sausna 9. – Dzīvotspējīgas nezāļu sēklas un augu pavairošanas materiāls 10. – Augu reakcija 11. – Augšanas substrātu parametri Produkcija (m3) ≤ 5 000 Reprezentatīvi apvienotie paraugi (kopparaugi) no 1 partijas saskaņā ar EN 12579 Produkcija (m3) > 5 000 Reprezentatīvi apvienotie paraugi (kopparaugi) no 2 partijām saskaņā ar EN 12579 5.2. – PAO Neatkarīgi no izejmateriāla/produkcijas Reprezentatīvi apvienotie paraugi (kopparaugi) no 1 partijas saskaņā ar EN 12579 (1) EN 12579. Augsnes ielabošanas un augšanas substrāti. Paraugu ņemšana.









2. papildinājums

Paraugu ņemšanas un testēšanas biežums nākamajos gados







Ražotnes veids Kritēriji Izejmateriāli/produkcija gadā Testēšanas biežums 1. veids. Atkritumu un dzīvnieku blakusproduktu apstrādes ražotnes 5.1. Smago metālu limiti 5.5. E. coli un Salmonella spp. limiti 6. Stabilitāte 7. Fizikālie piesārņotāji 8. Organiskās vielas un sausna 9. Dzīvotspējīgas nezāļu sēklas un augu propagulas 10. Augu reakcija 11. Augšanas substrātu parametri Izejmateriāls (t) ≤ 1 000 1 Izejmateriāls (t) > 1 000 analīžu skaits gadā = izejmateriāla daudzums gadā (tonnās)/10 000 t + 1 Ne mazāk par 2 un ne vairāk par 12 5.2. – PAO Izejmateriāls (t) ≤ 10 000 0,25 (reizi 4 gados) 10 000 < izejmateriāls (t) ≤ 25 000 0,5 (reizi 2 gados) 25 000 < izejmateriāls (t) ≤ 50 000 1 50 000 < izejmateriāls (t) ≤ 100 000 2 100 000 < izejmateriāls (t) ≤ 150 000 3 150 000 < izejmateriāls (t) ≤ 200 000 4 200 000 < izejmateriāls (t) ≤ 250 000 5 250 000 < izejmateriāls (t) ≤ 300 000 6 300 000 < izejmateriāls (t) ≤ 350 000 7 350 000 < izejmateriāls (t) ≤ 400 000 8 400 000 < izejmateriāls (t) ≤ 450 000 9 450 000 < izejmateriāls (t) ≤ 500 000 10 500 000 < izejmateriāla (t) ≤ 550 000 11 Izejmateriāls (t) > 550 000 12 2. veids. Ražotnes, kurās produktu ražošanā izmanto materiālus no 1. veida ražotnēm 5.1. Smago metālu limiti 5.5. E. coli un Salmonella spp. limiti 6. Stabilitāte 7. Fizikālie piesārņotāji 8. Organiskās vielas un sausna 9. Dzīvotspējīgas nezāļu sēklas un augu propagulas 10. Augu reakcija 11. Augšanas substrātu parametri Produkcija (m3) ≤ 5 000 Reprezentatīvi apvienotie paraugi (kopparaugi) no 1 partijas saskaņā ar EN 12579 Produkcija (m3) > 5 000 Reprezentatīvi apvienotie paraugi (kopparaugi) no 2 partijām saskaņā ar EN 12579 5.2. – PAO Produkcija (m3) ≤ 15 000 Reprezentatīvi apvienotie paraugi (kopparaugi) no 1 partijas saskaņā ar EN 12579, reizi četros gados 15 000 < produkcija (m3) ≤ 40 000 Reprezentatīvi apvienotie paraugi (kopparaugi) no 1 partijas saskaņā ar EN 12579, reizi divos gados Produkcija (m3) > 40 000 Reprezentatīvi apvienotie paraugi (kopparaugi) no 1 partijas saskaņā ar EN 12579, reizi gadā 3. veids. Ražotnes, kurās produkta ražošanā neizmanto materiālus, kad atvasināti no atkritumiem vai no dzīvnieku blakusproduktiem 5.1. – Smago metālu limiti 5.5. – E. coli un Salmonella spp. limiti 6. – Stabilitāte 7. – Fizikālie piesārņotāji 8. – Organiskās vielas un sausna 9. – Dzīvotspējīgas nezāļu sēklas un augu propagulas 10. – Augu reakcija 11. – Augšanas substrātu parametri Neatkarīgi no izejmateriāla/produkcijas Reprezentatīvi apvienotie paraugi (kopparaugi) no 1 partijas saskaņā ar EN 12579 5.2. – PAO Neatkarīgi no izejmateriāla/produkcijas Reprezentatīvi apvienotie paraugi (kopparaugi) no 1 partijas saskaņā ar EN 12579, reizi 4 gados